‘இப்படித் தற்காலிகப் பணியிலுள்ள நர்ஸ்களுக்கு மாத ஊதியத்தை அவர்கள் பணிபுரியும் மருத்துவமனையில் உள்ள நோயாளிகளின் படுக்கையின் எண்ணிக்கையின் அடிப்படியில் வழங்கலாம் அல்லது நர்ஸ்களின் மாத ஊதியம் குறைந்தபட்சம் 20 ஆயிரம் ரூபாய் வரை இருக்க வேண்டும்’ என்று மத்திய செவிலியர் குழு, மத்திய மற்றும் மாநிலச் சுகாதார அமைப்பு மற்றும் உச்சநீதிமன்றம் உள்ளடங்கிய குழு பரிந்துரைக்கிறது. மேலும், இந்தக் குழுவின் பரிந்துரை, அரசு நர்ஸுகளுக்கு வழங்கப்படும் மாத ஊதியத்தைத் தற்காலிகப் பணியிலிருக்கும் நர்ஸுகளுக்கும் வழங்க வேண்டும்’ என்கிறது. ஆனால், தற்காலிகப் பணியிலிருக்கும் நர்ஸ்களின் மாத ஊதியம் ரூ. 7,700 மட்டுமே. இந்தியாவிலேயே மருத்துவ நிதி ஒதுக்கீடு மிகவும் குறைவாக உள்ள மாநிலம் குஜராத். விரைவில் தமிழகமும் முதலிடத்தைப் பங்குபோட்டுக்கொள்ள குஜராத்துடன் போட்டிக்கு நிற்கும்.